Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
11-nädalane vägivallalaine ei näi raugevat.
Nädalavahetusel toimus mitu rünnakut.
Türgi-Venemaa suhted halvenevad.
Venemaa tulistas oma sõjalaevale lähenenud Türgi kalalaeva suunas.
Peaminister Netanyahu tervitas Pariisis vastuvõetud kliimalepingut.
11. nädalat kestev vägivallalaine ei näi raugevat.
Nädalavahetusel toimus mitu rünnakut.
Palestiinlane olevat püüdnud pussitada Iisraeli jalakäijat
Läänekalda linnas Hebronis.
IDF teatel tulistasid kohalviibinud sõdurid kurjategijat,
kes viidi Jeruusalemma haiglasse.
Teises intsidendis
tulistasid Palestiina islamistid rakette Lõuna-Iisraeli suunas.
Õhuhäiresireen kõlas mitmes Lõuna-Iisraeli paigas.
Hiljem teatati, et rakett maandus Sha'ar Hanegevi rajoonis avaalal.
Vigastusi ja purustusi ei esinenud.
Vastuseks raketitulele ründasid Iisraeli Õhujõud Gaza põhjaosas
kaht Hamasi sõjalist ehitist.
IDF avalduse järgi peetakse palestiinlaste sektorit haldavat Hamasi
vastutavaks kõigi Gazast lähtuvate rünnakute eest.
2015. a algusest on Gazast Iisraeli suunas tulistatud 21 raketti,
mis plahvatasid juudiriigi territooriumil.
Käimasolev vägivallalaine kõigutab iisraellaste isiklikku turvatunnet,
näitab ühenduse HaTovim küsitlus,
mis on seotud Geokartograafilise Uurimisinstituudi Kabbalah La'amiga.
41% iisraellastest kardab, et nende kodude lähedal võib toimuda
hiljutiste Pariisi terrorirünnakutega sarnane rünnak.
Umbes 500t üle 18-aastast meest ja naist küsitlenud uurimus leidis,
et 42 % iisraellaste meelest
on praeguse rünnakulainega Iisraelis seotud ISIS.
38 % vastajaist kardab ISISt.
69 % meelest aitab sotsiaalmeedia
terroristide seas ISISe ideoloogiat levitada
ja 5 % oli viimase kolme kuu jooksul ISISest halba und näinud.
Kontrastiks isikliku turvatunde vähenemisele usub 71 % vastajaist,
et juudi rahva ühtsus tugevdab Iisraeli
vastasseisus mõrvarliku rühmitusega.
Türgi-Venemaa suhted halvenevad. Moskva hoiatas Ankarat
provokatsioonide korraldamises oma vägede vastu Süüria lähedal,
misjärel üks Vene sõjalaevu tegi Egeuse merel
kokkupõrke vältimiseks hoiatuslaske Türgi laeva suunas.
Vene Kaitseministeeriumi teatel
oli nende hävitaja Smetlivy sunnitud eile hommikul hoiatuslaske tegema
ja Türgi sõjaväeatašee kutsuti intsidendi tõttu välja.
Ministeeriumi teatel ei reageerinud Türgi kalalaev hävitaja hoiatustele
ja muutis kurssi alles pärast hoiatuslaske,
möödudes sõjalaevast ca 500 m kauguselt.
Türgi välisministri Cavusoglu sõnul uurib Ankara juhtumi asjaolusid
ja teeb avalduse, kui on rohkem infot saanud.
Siiski õhutas ta Venemaad rahulikkusele
ja mitte testima Türgi kannatlikkust.
Venemaa kasutab iga võimalust kritiseerimiseks
pärast oma hävitaja allatulistamist. Kuid me pole nagu nemad.
Eksisteerib üks probleem,
kuid me ei kasuta seda Venemaa vastu igal platvormil.
Õhutame naaberriiki Venemaad, kellega meil on tähtsad poliitilised
ja ärisidemed, rahule.
Meie kannatlikkusel on piirid. Kui me seni pole kätte maksnud,
siis mitte seetõttu, et kardame või end süüdi tunneksime.
See ei olnud tahtlik intsident. Venemaa eksib.
Nad rikkusid meie õhuruumi,
kuid püüame kannatlikult oma suhteid parandada.
Venemaa välisminister Lavrov nimetas suureks veaks Lääne tungivat nõuet,
et Süüria president Assad tagasi astuks,
enne kui Venemaaga hakatakse ISISe vastu koostööd tegema.
Lavrov ütles Roomas konverentsil, et Lääne ISISe vastane koalitsioon
otsustas Venemaaga täielikult mitte koordineerida,
kuna ei olda nõus Assadi toetamisega. Tema sõnul usub Venemaa,
et vaid süürlased võivad otsustada oma juhtkonna tuleviku üle.
Öelda, et meil on kõigi koalitsiooniliikmete toetus vaid siis,
kui Assad lahkub
ja sinnamaani ollakse väga valikulised,
kuidas ISISe ja teiste terroristidega võideldakse,
on minu meelest suur viga.
Seepärast oli minu meelest progress, kui otsustasime teha praktilisi samme
ja identifitseerida terrorirühmitused
ning aidata ÜRO-l luua opositsiooni delegatsioon
läbirääkimisteks valitsusega.
Kui need kodutööd saavad tehtud,
võib kohtuda Süüria toetusgrupiga juba järgmine nädal
ja seda lähenemist toetada.
Tean mõningate regiooni riikide probleeme Assadiga.
Usume, et tema saatuse üle võivad otsustada vaid süürlased ise.
See on kirjas Viini dokumentides ja see seob kõiki regiooni riike.
Oleme poliitiliste reformide poolt.
Tuleb luua uus konstitutsioon
koostöös valitsuse esindajate ja opositsiooniga,
nende kokkulepitud grupiga,
ja süürlased peaksid kaaluma ka erakorralisi valimisi,
sh presidendivalimisi.
Iisraelis tervitas peaminister Netanyahu
Pariisis heaks kiidetud kliimalepingut.
Eile õhtul Pariisis sõlmitud kliimalepe on väga tähtis.
Sarnaselt teiste riikidega tahame kindlustada,
et kui globaalset soojenemist ei saa peatada,
see vähemalt aeglustub, ja Iisrael annab selleks oma panuse.
Iisrael on juhtivaid riike veepuhastustehnoloogiates,
taaskasutuses, desalineerimises.
Meil on rahvuslik alternatiivplaan naftale transpordis
ja oleme sel alal maailma juhtriike.
Vähendame kasvuhoonegaase tulevase põlvkonna nimel.
See on keerukas rahvusvaheline missioon,
mis eeldab, et sellest ei kaldu kõrvale ei väikesed ega suured.
See nõuab rahvusvahelist distsipliini.
See pole kerge, kuid loodetavasti leitakse.
Kindlasti leitakse see Iisraelis.
Pariisi kliimatippkohtumisel jõuti laupäeval ajaloolise lepinguni,
mis rajab tee maailma fossiilkütusel põhineva majanduse muutmisele
mõnekümne aastaga, et peatada globaalne soojenemine.
Esimeseks tõeliselt globaalseks kliimalepinguks nimetatud leping,
mis seob nii rikkaid kui vaeseid riike piirama planeeti soojendavaid gaase,
seab pikaajalise sihi elimineerida
enamiku inimtegevusest johtuvaist kasvuhoonegaasidest sel sajandil.
Samuti luuakse süsteem,
mis julgustab riike vabatahtlikult heitgaase vähendama
ja eraldatakse miljardeid,
et aidata vaestel riikidel üle minna rohelisemale,
taastuvenergial põhinevale majandusele.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri